ছোট শহর

ছোট শহরের উদাহরণ ছোট শহর বা টাউন (ইংরেজি: town, /taʊn/) একধরনের মানব বসতি। এটি সাধারণত কোনো বড় শহর বা নগরের থেকে ছোট কিন্তু কোনো গ্রামের চাইতে বড়। ছোট শহরে লোকজন বসবাস করে ও কাজ করে, এতে অনেক আবাসিক ঘরবাড়ি, দোকানপাট, কার্যালয়, বিনোদনকেন্দ্র, ইত্যাদি থাকে। ছোট শহর বা টাউনের সুস্পষ্ট সংজ্ঞা এবং শহর ও গ্রামের সাথে এর পার্থক্যের মানদণ্ড দেশভেদে ভিন্ন হয়ে থাকে। "টাউন" হচ্ছে একটি ইংরেজি ঋণশব্দ, যা প্রত্ন-জার্মানীয় *tūnan (প্রতিবর্ণী: টূনান্) হতে প্রাপ্ত এবং মনে করা হয় যে এটি প্রত্ন-কেল্টিক *dūnom (প্রতিবর্ণী: দূনোম্) থেকে গৃহীত। ইউরোপীয় ইউনিয়নের পরিসংখ্যান বিভাগ ইউরোস্ট্যাটের মতে ছোট শহর বা টাউন (Town) হল একটি পৌরবসতি যেটির আকার মধ্যম (জনসংখ্যা ৫ হাজার থেকে ৫০ হাজার) যেটির একটি উচ্চ জনঘনত্ববিশিষ্ট পৌর অঞ্চল (Dense urban cluster) আছে (প্রতি বর্গকিলোমিটারে ১৫০০ জনের বেশি), যেখানে বসতিটির ৫০%-এর কম অধিবাসী বাস করে যেটির একটি মধ্য জনঘনত্ববিশিষ্ট পৌর অঞ্চল (Semi-dense urban cluster) আছে (প্রতি বর্গকিলোমিটারে ৩০০ থেকে ১৫০০ জন) যেটির একটি নিম্ন জনঘনত্ববিশিষ্ট গ্রামীণ অঞ্চল (Rural cluster) আছে (প্রতি বর্গকিলোমিটারে ৩০০ জনের কম), যেখানে বসতিটির ৫০%-এর কম অধিবাসী বাস করে। অর্থাৎ ইউরোপে ছোট শহর হল শহর ও গ্রামের মধ্যবর্তী একটি রূপ এবং মধ্যম আকারের একটি বসতি, যার জনঘনত্ব শহরের মতো বেশি নয়, আবার গ্রামের মতো কমও নয়, মাঝামাঝি প্রকৃতির। যদি ছোট শহরের উচ্চ জনঘনত্ববিশিষ্ট অঞ্চলটির জনসংখ্যা বেশি হয়, তবে তাকে উচ্চ-জনঘনত্বের ছোট শহর (Dense town) বলে। আর যদি মধ্য জনঘনত্ববিশিষ্ট অঞ্চলটির জনসংখ্যা বেশি হয়, তাহলে সেটিকে মধ্য-জনঘনত্বের ছোট শহর (Semi-dense town) বলে। জার্মান ভাষায় শহরকে Stadt (প্রতিবর্ণী: শ্‌টাট্) এবং গ্রামকে Dorf (প্রতিবর্ণী: ডোর্ফ়্) বলা হয়। ১৮৮৭ সালের আন্তর্জাতিক রশিবিজ্ঞান সম্মেলন জনসংখ্যা অনুযায়ী জার্মানির শহরের বিভিন্ন প্রকারভেদ নির্ধারণ করেছিল: Landstadt (প্রতিবর্ণী: লান্ট্‌শ্‌টাট্, আক্ষ. 'দেশীয় শহর'), যার জনসংখ্যা ৫,০০০ জনের কম। Kleinstadt (প্রতিবর্ণী: ক্লাইন্‌শ্‌টাট্, আক্ষ. 'ছোট শহর'), যার জনসংখ্যা ৫,০০০ থেকে ২০,০০০ জনের মধ্যে। Mittelstadt (প্রতিবর্ণী: মিট্যল্‌শ্‌টাট্, আক্ষ. 'মাঝারি শহর'), যার জনসংখ্যা ২০,০০০ থেকে ১,০০,০০০ জনের মধ্যে। Großstadt (প্রতিবর্ণী: গ্রোস্‌শ্‌টাট্, আক্ষ. 'বড় শহর'), যার জনসংখ্যা ১,০০,০০০ থেকে ১০,০০,০০০ জনের মধ্যে। এছাড়া রয়েছে Millionenstadt (প্রতিবর্ণী: মিলিওন্যন্‌শ্‌টাট্, আক্ষ. 'মিলিয়ন শহর'), যার জনসংখ্যা ১০ লাখ থেকে ৫০ লাখের মধ্যে (যেমন: কোলন, মিউনিখ, বার্লিন ও হামবুর্গ)। ৫০ লাখের বেশি জনসংখ্যার শহরকে Megastadt (প্রতিবর্ণী: মেগাশ্‌টাট্) বলা হয়, যার আক্ষরিক অর্থ "মহানগর"। যুক্তরাজ্যে শহর বোঝাতে প্রায়ই "টাউন" (town) শব্দটি ব্যবহার করা হয় এবং সেখানে "সিটি" (city) হচ্ছে রাজশাসক দ্বারা প্রাপ্ত কোনো বসতির উপাধিমাত্র। বাংলাদেশের জনগণনাতে কোনও পৌরকেন্দ্রের জনসংখ্যা যদি ১ লক্ষের কম হয়, তাহলে তাকে ছোট শহর (টাউন Town) বলা হয়। ২০১১ সালের জনগণনা অনুযায়ী বাংলাদেশে এরূপ প্রায় ৪৯০টি ছোট শহর ছিল। ২০১১ সালের জনগণনায় শহর বা টাউনকে দুইভাগে ভাগ করা হয়েছিল: স্ট্যাটুয়েটরি টাউন ও সেন্সাস টাউন (জনগণনা শহর)। স্ট্যাটুয়েটরি টাউন বলতে পৌরসভা, পৌর নিগম, ক্যান্টনমেন্ট বোর্ড বা নগর পঞ্চায়েতের অন্তর্গত বসতিকে বোঝায়। অন্যদিকে সেন্সাস টাউন বা জনগণনা শহর হচ্ছে এমন এক জনবসতি যা শহর হিসাবে আইনত চিহ্নিত বা শাসিত নয় কিন্তু এর জনসংখ্যা পৌর বৈশিষ্ট্য অর্জন করেছে। এর বৈশিষ্ট্য নিম্নরূপ: জনসংখ্যা ৫,০০০ জনের বেশি অন্তত ৭৫% পুরুষ কর্মক্ষম অধিবাসী কৃষি ব্যতীত অন্যান্য খাতে নিয়োজিত সর্বনিম্ন জনঘনত্ব ৪০০ জন প্রতি বর্গকিমি সমস্ত স্ট্যাটুয়েটরি টাউন, জনগণনা শহর ও আউট গ্রোথকে একত্রে পৌর বসতি বলা যায়, যা গ্রামীণ বসতির বিপরীত। মার্কিন যুক্তরাষ্ট্রে টাউন বা ছোট শহরের কোনও কেন্দ্রীয় সরকারী সংজ্ঞা নেই। বরং ৫০টি অঙ্গরাজ্যের প্রতিটির নিজস্ব সংজ্ঞা আছে। আবার কোনও কোনও অঙ্গরাজ্যে ছোট শহর বা টাউন পরিভাষাটি ব্যবহারই করা হয় না (যেমন নিউ ইয়র্ক অঙ্গরাজ্য)। কোনও কোনও অঙ্গরাজ্যে ন্যূনতম জনসংখ্যার ভিত্তিতে, আবার কোনও কোনওটিতে প্রশাসনিক মর্যাদার ভিত্তিতে কোনও বসতিকে টাউন বলা হয়। আবার কদাচিৎ টাউন (অনেকসময় বরো) বলতে কোনও শহরের বা সিটির প্রশাসনিক বিভাগকেও বোঝায়। "Town"। Merriam-Webster Dictionary। সংগ্রহের তারিখ ২১ আগস্ট ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Town"। Cambridge Dictionary। সংগ্রহের তারিখ ২১ আগস্ট ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Town"। Online Etymology Dictionary। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "A recommendation on the method to delineate cities, urban and rural areas for international statistical comparisons"। Eurostat। সংগ্রহের তারিখ ২৫ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Territorial typologies manual - degree of urbanisation"। Eurostat। সংগ্রহের তারিখ ২৫ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Universität Dortmund: Kleine und mittlere Städte – Blaupausen der Großstadt? ওয়েব্যাক মেশিনে আর্কাইভকৃত ২২ ফেব্রুয়ারি ২০২৪ তারিখে, Dokumentation des Expertenkolloquiums am 29. April 2004 in Dortmund "Megastadt"। www.spektrum.de (জার্মান ভাষায়)। সংগ্রহের তারিখ ২৫ জুন ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Accessible Dictionary"। accessibledictionary.gov.bd। সংগ্রহের তারিখ ২০২৪-০২-২২।  McClatchey, Caroline (২২ জুন ২০১১)। "Why do towns want to become cities?"। বিবিসি নিউজ। সংগ্রহের তারিখ ৫ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Population and Housing Census 2011 - Volume 3: Urban Area Report (পিডিএফ), Bangladesh Bureau of Statistics, আগস্ট ২০১৪, পৃষ্ঠা ix, xi, 24–26, 167, ১১ এপ্রিল ২০১৯ তারিখে মূল (পিডিএফ) থেকে আর্কাইভ করা, সংগ্রহের তারিখ ২৩ এপ্রিল ২০২৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ramachhandran, M. (১৩ ফেব্রুয়ারি ২০১২)। "Rescuing cities from chaos"। The Hindu Business Line। ১৮ মার্চ ২০১২ তারিখে মূল থেকে আর্কাইভ করা। সংগ্রহের তারিখ ৮ মার্চ ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Some terms and definitions" (পিডিএফ)। Census of India। ২১ এপ্রিল ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ মার্চ ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Jenkins, Cordelia; Anuja (২ অক্টো ২০১২)। "New 'census' towns showcase new India"। Mint। অক্টো ৪, ২০১২ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Places", Geographic Areas Reference Manual (পিডিএফ), USA: U.S. Department of Commerce, Bureau of the Census and Economics and Statistics Administration, সংগ্রহের তারিখ ২৫ এপ্রিল ২০২৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Room, Adrian (১৯৯৬)। An Alphabetical Guide to the Language of Name Studies। Lanham and London: The Scarecrow Press। আইএসবিএন 9780810831698। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিঅভিধানে টাউন শব্দটি খুঁজুন। Australian Bureau of Statistics: Australian Standard Geographical Classification (ASGC) 2005 Open-Site Regional ওয়েব্যাক মেশিনে আর্কাইভকৃত ২৯ জানুয়ারি ২০২১ তারিখে — বিভিন্ন দেশের শহর নিয়ে বিবরণ রয়েছে।